Contents
Index 🔎︎

# Tingimuslik tekst

Dokumenti võib lisada väljad, mis näitavad teatud teksti siis, kui sinu määratud tingimus on täidetud. Näiteks võib luua tingimusliku teksti, mida näidatakse meeldetuletuskirjade seeria korral.

Allolevas näites on tingimusliku teksti määramine kahesammuline toiming: kõigepealt tuleb luua muutuja, seejärel tingimus.

## Tingimusliku muutuja määramine

Meie näite esimeses osas määrame tingimuslause muutuja.

1. Vali Lisamine - Väljad - Muud - kaart Muutujad.

2. Klõpsa loendis Tüüp "Määra muutuja".

3. Sisesta muutuja nimi väljale Nimi (nt Meeldetuletus).

4. Klõpsa loendis Vormindusüksust "Tekst".

5. Sisesta väljale Väärtus väärtus 1 ja seejärel klõpsa Lisamine.
   Loend Vormindus kuvab nüüd vormingu "Üldine".

## Tingimuse ja tingimusliku teksti määramine

Näite teises osas tuleb määrata vajalik tingimus ning lisada kohahoidja tingimusliku teksti kuvamiseks dokumendis.

1. Aseta kursor tekstis kohta, kuhu soovid tingimusliku teksti sisestada.

2. Vali Lisamine - Väljad - Muud ja seejärel klõpsa kaardil Funktsioonid.

3. Klõpsa loendis Tüüp "Tingimuslik tekst".

4. Sisesta väljale Tingimus Meeldetuletus EQ "3" . Teisisõnu, tingimuslik tekst kuvatakse siis, kui näite esimeses osas määratud välja muutuja võrdub kolmega.

   Tingimuse osa "3" ümbritsevad jutumärgid osutavad sellele, et meie näite esimeses osas määratud muutuja on tekstistring.

5. Sisesta väljale Seejärel tekst, mida soovid tingimuse täitmisel kuvada. Sisestatava teksti pikkusele pole peaaegu piirangut. Saad sellele väljale lõigu asetada.

6. Klõpsa Lisa ja seejärel Sulge.

## Tingimusliku teksti kuvamine

Meie näite korral kuvatakse tingimuslikku teksti juhul, kui tingimusliku muutuja väärtus võrdub 3.

1. Paiguta kursor näite esimeses osas määratud välja ette ja seejärel vali Redigeerimine - Väljad.

2. Asenda väljal Väärtus olev number numbriga 3 ja seejärel klõpsa Sulge.

3. Kui väli automaatselt ei uuene, vajuta F9.

Sarnased teemad

Isikuandmete kasutamine väljadel või tingimustes

Tingimuslik tekst lehekülgede loendamisel

Tingimuste kirjeldamine

Tingimuslike tehete nimekiri