Contents
Index 🔎︎

# Sisu asetamine erivormingus

Lõikepuhvrisse kopeeritud sisu võib dokumenti asetada ka esialgsest erinevas vormingus. LibreOffice võimaldab sisu asetamise viisi valida dialoogis või rippmenüüga ikooni abil.

Saadaolevad võimalused sõltuvad lõikepuhvri sisust.

Writeri tekstidokumentides saad vajutada klahvikombinatsiooni Command+Option Ctrl+Alt+Shift+V lõikepuhvri sisu asetamiseks vormindamata tekstina.

## Lõikepuhvri sisu asetamine ikoonimenüü abil

1. Menüü avamiseks klõpsa standardribal ikooni Aseta kõrval asuvale noolele.

2. Vali üks võimalustest.

Kui tulemus sind ei rahulda, klõpsa ikoonile Võta tagasi ja aseta sisu mõne muu võimalusega.

## Lõikepuhvri sisu asetamine dialoogi abil

1. Vali Redigeerimine - Aseta teisiti.

2. Vali üks valikutest ja klõpsa Sobib.

Kui asud arvutustabelis ja lõikepuhvri sisu kujutab endast arvutustabeli lahtreid, ilmub veidi teistsugune dialoog Teisiti asetamine. Kasuta dialoogi Teisiti asetamine lahtrite kopeerimiseks tavalisi või lisavalikuid rakendades.

- Vahetatakse read ja veerud: vahetab omavahel asetatava vahemiku veerud ja read.

- Lingina: lahtrite vahemik asetatakse lingina. Kui muutub lähtefail, muutuvad ka asetatud lahtrid.

- Teisi valikuid kirjeldatakse abis, kui avad LibreOffice Calcis dialoogi Teisiti asetamine.

Sarnased teemad

Aseta teisiti