Contents
Index 🔎︎

# HTML-vormingusse importimine ja eksportimine

Faili HTML-dokumendina eksportides kaasatakse kirjeldus ja kasutaja määratud faili omadused META-siltidena eksporditava dokumendi HEAD-siltide vahele. META-silte brauseris ei näe, neid kasutatakse sellise info lisamiseks, nagu võtmesõnad, mida otsimismootorid sinu veebilehelt leiavad. Aktiivse dokumendi omaduste määramiseks vali Fail - Omadused, klõpsa sakil Kirjeldus või Kasutaja määratud ning sisesta soovitud info.

Järgnevad faili omadused teisendatakse faili HTML-dokumendiks eksportimisel META-siltideks.

Faili omadused | <TITLE>
Teema | <META NAME="CLASSIFICATION" CONTENT="välja sisu">
Võtmesõnad | <META NAME="KEYWORDS" CONTENT="välja sisu">
Kirjeldus | <META NAME="DESCRIPTION" CONTENT="välja sisu">
Infoväljad 1...4 | <META NAME="infovälja nimi" CONTENT="välja sisu">

Selliseid META-silte sisaldava HTML-faili importimisel lisatakse siltide sisu vastavatesse LibreOffice'i faili omaduste väljadele.

Võtmesõnad tuleb eraldada komadega. Võtmesõna võib sisaldada tühikuid ja semikooloneid.

### Importimise nõuanded

HTML-dokumenti importides teisendatakse järgnevad META-sildid automaatselt LibreOffice'i andmeväljadeks: <META HTTP-EQUIV="REFRESH"...> ja <META NAME="..." ...>, kus NAME võrdub AUTHOR, CREATED, CHANGED, CHANGEDBY, DESCRIPTION, KEYWORDS või CLASSIFICATION.

Skriptid, kommentaarid ja META-sildid, mis asuvad otse enne silti TABLE, lisatakse tabeli esimesse lahtrisse.

HTML-dokumendi päises leiduvad skriptid ja META-sildid imporditakse ja ankurdatakse dokumendi esimesse lõiku.

HTML-siltide importimise sätete määramiseks vali LibreOffice - Eelistused Tööriistad - Sätted - Laadimine ja salvestamine - HTML-ühilduvus. Tuntud META-silt sisaldab stringi "HTTP-EQUIV" või "NAME" ja need imporditakse LibreOffice'i kommentaaridena. Ainuke erand on <META NAME="GENERATOR"...>, mida eiratakse.

### Eksportimise nõuanded

Dokumendi esimese lõigu alguses olevad kommentaari- ja skriptiväljad eksporditakse HTML-dokumendi päisesse. Kui dokumendi alguses on tabel, eksporditakse HTML-dokumendi päisesse tabeli esimene lahter.