Contents
Index 🔎︎

# Ruumiline vaade

Diagrammi tüübi saab valida diagrammi loomise nõustaja esimesel lehel või diagrammi kontekstimenüüs.

Selle käsu kasutamiseks...

Choose Insert - Chart...

Insert Chart

Press Shift+F1 and point to a control to learn more about that control.

Dialoogi sisestatud uued sätted mõjutavad kohe diagrammi eelvaadet.

- Kui dialoog suletakse nupu Sobib abil, rakendatakse muudatused diagrammile.

- Kui dialoog suletakse nupu Loobu või klahvi Esc abil, taastub diagrammi välimus sellisena, nagu see oli enne dialoogi avamist.

Ruumiliste diagrammide perspektiivi, välimuse ja valgustatuse sätete määramiseks vali Vormindus - Ruumiline vaade.

## Perspektiiv

- Sisesta diagrammi pöörde väärtused kolme telje suhtes ning perspektiivi kuvamise sätted.

Kui kõik väärtused on nullid, kuvatakse diagrammi eestvaates. Sektor- ja rõngasdiagrammid paistavad ringidena.

Kui telgede paiknemine täisnurga all on sisse lülitatud, saab diagrammi sisu pöörata ainult x- ja y-suunas, see tähendab paralleelselt diagrammi äärtega.

Kui x-väärtus on 90 ja y- ning z-väärtused on 0, kuvatakse diagrammi ülaltvaates. Kui x-väärtus on -90, kuvatakse diagrammi altvaates.

Pöördeid rakendatakse järjekorras x, y ja z.

Kui varjustus on lubatud, pööratakse koos diagrammiga ka valgustatud alasid, nagu oleks need diagrammi külge kinnitatud.

Pöördeteljed paiknevad alati lehekülje, mitte diagrammi telgede suhtes. Mõned diagrammide koostamise rakendused käituvad teistmoodi.

Kui perspektiivi ruut on märgitud, kuvatakse diagrammi paralleelprojektsiooni asemel tsentrilises perspektiivis nagu läbi objektiivi vaadatuna.

Määra kerimisnupu abil fookuskaugus. 100% korral paisab diagrammi kaugeim serv perspektiivis umbes poole väiksemana lähimast servast.

Vanemad LibreOffice'i versioonid ei suuda protsentides määratud perspektiivi kuvada nii, nagu käesolev versioon.

## Välimus

- Vali loendikastist skeem.

Vastavalt valitud skeemile määratakse märkeruutude olek ja valgusallikate sätted.

- Kui ruutude märgistust muuta nii, et see ei vasta realistlikule ega lihtsale skeemile, saab luua kohandatud skeemi.

- Kui ruut Varjustus on märgitud, kasutatakse pinna kujutamiseks Gouraud' meetodit, vastasel juhul kasutatakse ühtlast meetodit.

  Ühtlase meetodi korral määratakse iga hulknurga jaoks üks värv ja heledus. Servad on näha, sujuvad üleminekud ja punktvalgustus pole võimalikud.

  Gouraud' meetodi puhul kasutakse sujuvama ja realistlikuma kujutise saamiseks üleminekuid.

- Servajoonte kuvamiseks märgista Objekti äärised.

- Tahukate servade ümardamiseks märgista Ümardatud servad.

## Valgustus

Set the light sources for the 3D view.

- Sunnatud valgusallikate sisse- ja väljalülitamiseks klõpsa mõnel kaheksast nupust.

  Vaikimisi on sisse lülitatud teine valgusallikas. See on esimene "tavaline" üldvalgusallikas. Valgusallikas number üks on peegelduva valguse esiletõstmiseks.

- Kõigi kaheksa nupu all on loendikast, mille abil saab määrata valitud valgusallika värvi ja intensiivsuse. Kõikide valgusallikate heledused liidetakse, seega on mitme valgusallika puhul mõistlik kasutada tumedamaid värve.

- Kaardi eelvaatealas on kaks liugurit, mis võimaldavad määrata valitud valgusallika paigutuse püst- ja rõhtsuunas. Valgusallikas on alati suunatud objekti keskkoha poole.

- Eelvaateala nurgas oleva nupp lülitab valgustatavat tüüpobjekti kera ja kuubi vahel.

- Taustavalguse loendikasti abil saab määrata taustavalguse, mis paistab muutumatu intensiivsusega kõikidest suundadest.

Sarnased teemad

Diagrammide lisamine

Diagrammi loomise nõustaja - Diagrammi tüüp

Diagrammi loomise nõustaja - Andmevahemik

Diagrammi loomise nõustaja - Andmejadad

Diagrammi loomise nõustaja - Diagrammi elemendid