Contents
Index 🔎︎

# Kasutaja määratud funktsioonid

Kasutaja määratud funktsioone saab LibreOffice Calcis rakendada järgnevalt:

- Oma funktsioone saab määrata Basicu arenduskeskkonnas. See meetod nõuab elementaarset arusaama programmeerimisest.

- Funktsioone saab programmeerida lisadena. Selle meetodi jaoks on vaja põhjalikke teadmisi programmeerimisest.

## Funktsioonide defineerimine LibreOffice BASICu abil

1. Vali Tööriistad - Makrod - Makrode korraldamine - LibreOffice Basic.

2. Klõpsa nupul Redigeeri. Avaneb Basicu arenduskeskkonna aken.

3. Sisesta funktsiooni kood. Selles näites määrame funktsiooni VOL(a; b; c), mis arvutab sellise risttahuka ruumala, mille külgede pikkused on a, b ja c:

   Function VOL(a, b, c)
   VOL = a*b*c
   End Function

4. Sulge Basicu arenduskeskkonna aken.

   Funktsioon salvestatakse automaatselt vaikemoodulis ja on nüüd saadaval. Kui funktsioon rakendada sellises Calci dokumendis, mida on kavas kasutada mõnes teises arvutis, saad funktsiooni Calci dokumenti kopeerida, nagu järgmises jaotises kirjeldatud.

## Funktsiooni kopeerimine dokumenti

Nõustaja "Funktsioonide defineerimine LibreOffice Basicu abil" 2. sammus tuli dialoogis Makro klõpsata nupul Redigeeri. Vaikimisi on valitud väli Makro allikas moodulis Minu makrod - Standard - Moodul1. Standardteek asub sinu arvuti kasutajaandmete kaustas.

Kui soovid kopeerida kasutaja määratud funktsiooni Calci dokumenti:

1. Vali Tööriistad - Makrod - Makrode korraldamine - LibreOffice BASIC .

2. Vali väljal Makro allikas väärtus Minu makrod - Standard - Moodul1 ja klõpsa nupul Redigeeri.

3. Basicu arenduskeskkonnas vali oma kasutaja määratud funktsiooni allikas ja kopeeri see lõikepuhvrisse.

4. Sulge Basicu arenduskeskkond.

5. Vali Tööriistad - Makrod - Makrode korraldamine - LibreOffice BASIC .

6. Vali väljal Makri allikas väärtus (Calci dokumendi nimi) - Standard - Moodul1. Klõpsa nupul Redigeeri.

7. Aseta lõikepuhvri sisu dokumendi Basicu arenduskeskkonna aknasse.

## Kasutaja määratud funktsiooni rakendamine LibreOffice Calcis

Pärast funktsiooni VOL(a; b; c) määramist Basicu arenduskeskkonnas saad selle rakendada sarnaselt LibreOffice Calci sisseehitatud funktsioonidega.

1. Ava Calci dokument ja sisesta lahtritesse A1, B1 ja C1 funktsiooni parameetrite a, b ja c jaoks soovitud arvud.

2. Vii kursor teise lahtrisse ja sisesta järgnev valem:

   =VOL(A1;B1;C1)

3. Funktsioon arvutatakse ja tulemus kuvatakse valitud lahtris.

Sarnased teemad

Arvutamine arvutustabelites

Valemite sisestamine