Contents
Index 🔎︎

# Erimärkide lisamine

See võimalus lubab teksti lisada erimärke, näiteks linnukesi, kaste või telefonisümboleid.

- Kõigi märkide nägemiseks vali Lisamine - Erimärk.

- Klõpsa suures valikualas vajalikule märgile või ka mitmele järjest. Märke näeb dialoogi allservas. Kui sulged dialoogi klõpsuga nupule Sobib, lisatakse dokumenti kõik valitud fondi kuvatud märgid.

- Kõigil tekstisisestamisväljadel (näiteks sisestusväljadel dialoogis Otsimine ja asendamine) saab erimärkide dialoogi avada klahvikombinatsiooniga Shift+Command Ctrl+S.

Hetkel saab rõhumärkidega tähti otse klaviatuurilt sisestada kolmel viisil.

Sun Solaris: Suni klaviatuuriga. Vajuta kõigepealt tühikuklahvist paremal asuvat Compose-klahvi ning sisesta siis esimene ja teine muuteklahv.

Linux / NetBSD: nn surnud klahvidega. Vajuta kõigepealt rõhumärgi klahvi, nt "´" või "`". Klahvil kujutatud märk ei tohiks ekraanile ilmuda. Nüüd vajuta mõnda tähte, näiteks "e". Ekraanile ilmub rõhumärgiga e: é või è. Kui seda ei juhtu, vaata, kas failis XF86Config on ehk laaditud "nodeadkeys" XkbdVariant -- vajadusel eemalda see. Samuti võib olla määratud keskkonnamuutuja SAL_NO_DEADKEYS, mis lülitab surnud klahvid välja.

Kõik UNIX-i süsteemid: Alt Gr kui täiendav Compose-klahv. Klahv Alt Gr võib käituda LibreOffice'is Compose-klahvina, kui määratud on keskkonnamuutuja SAL_ALTGR_COMPOSE. Klahv Alt Gr peab käivitama mode_switch'i, st režiimi muutmise, nii et määrata tuleb näiteks xmodmap -e "keysym Alt_R = Mode_switch". Vajuta kõigepealt Alt Gr, siis esimest ja siis teist muuteklahvi. Vaikimisi kombineeritakse märke samamoodi kui Solarise süsteemis, reeglid on kirjas ka failis /usr/openwin/include/X11/Suncompose.h.

Sarnased teemad

Erimärgid

Automaatkorrektuur