Contents
Index 🔎︎

# InputBox Function

Kuvab dialoogis viiba, kuhu kasutaja saab sisestada teksti. Sisestatud tekst määratakse muutujale.

Lause InputBox on lihtne meetod dialoogis teksti sisestamiseks. Sisestuse kinnitamiseks klõpsa nuppu OK või vajuta sisestusklahvi. Sisestus tagastatakse funktsiooni tagastusväärtusena. Kui sulged dialoogi nupu Loobu abil, siis tagastab lause InputBox nullpikkusega stringi ("").

## Süntaks:

    InputBox (Msg As String[, Title As String[, Default As String[, x_pos As Integer, y_pos As Integer]]]])

## Tagastusväärtus:

String

## Parameeter:

Msg: dialoogiboksis teatena kuvatav stringavaldis.

Title: Stringavaldis, mida näidatakse dialoogiakna tiitliribal.

Default: stringavaldis, mis kuvatakse tekstikastis vaikimisi juhul, kui muud sisendit pole saadaval.

x_pos: täisarvavaldis, mis määrab dialoogi horisontaalse asukoha. Asukoht on absoluutne koordinaat ega viita Office'i rakenduse aknale.

x_pos: täisarvavaldis, mis määrab dialoogi vertikaalse asukoha. Asukoht on absoluutne koordinaat ega viita Office'i rakenduse aknale.

Kui jätad parameetrid x_pos ja y_pos välja, siis joondatakse dialoog kuva keskele. Asukoht määratakse tvippides.

## Näide:

    Sub ExampleInputBox
    Dim sText As String
        sText = InputBox ("Palun sisesta lause:","Lugupeetud kasutaja")
        MsgBox ( sText , 64, "Lause kinnitus")
    End Sub