Contents
Index 🔎︎

# Teistele lehtedele viitamine

Arvutustabeli lahtris saab näidata viidet teisel lehel asuvale lahtrile.

Samamoodi saab viidata ka teises dokumendis asuvale lahtrile, viidatav dokument peab olema failina salvestatud.

## Viitamine teises dokumendis asuvale lahtrile

1. Ava uus tühi arvutustabel.

2. Sisesta lahtrisse A1 lehel Leht1 valem:

   =Leht2.A1

3. Klõpsa arvutustabeli all sakil Leht2. Vii kursor sellel lehel lahtrisse A1 ja sisesta tekst või arv.

4. Kui valid uuesti saki Leht1, näed seal lahtris A1 sama sisu. Kui lahtri Leht2.A1 sisu muutub, siis muutub ka lahtri Leht1.A1 sisu.

## Viitamine teises dokumendis asuvale lahtrile

1. Olemasoleva arvutustabeli avamiseks vali Fail - Ava.

2. Uue arvutustabeli avamiseks vali Fail - Uus. Vii kursor lahtrisse, kuhu soovid välised andmed lisada, ja sisesta siis võrdusmärk, et näidata kavatsust alustada valemit.

3. Nüüd mine dokumendile, mille just avasid. Klõpsa lahtril, mille andmeid soovid lisada uude dokumenti.

4. Mine tagasi uuele arvutustabelile. Sisestusribal näed, kuidas LibreOffice Calc lisas viite valemisse.

   Viide teise dokumendi lahtrile sisaldab ühekordsetes jutumärkides teise dokumendi nime, seejärel trellimärki ja teise dokumendi lehe nime, millele järgnevad punkt ning lahtri nimi.

5. Kinnita valem klõpsuga rohelisel linnukesel.

6. Lahtrite vahemiku valimiseks lohista aktiivse lahtri alumises parempoolses nurgas asuvat ruudukest. LibreOffice lisab vastavad viited automaatselt külgnevatesse lahtritesse. Tulemusena lisatakse lehe nime ette dollarimärk "$", mis näitab, et tegu on absoluutse viitega.

Teise dokumendi nime lähemal uurimisel valemis näed, et see on kirjutatud URL-ina. See tähendab, et sa võid kasutada ka Interneti URL-e.

Sarnased teemad

Viitamine URL-idele