Contents
Index 🔎︎

# Arvutamine valemite abil

Kõik valemid algavad võrdusmärgiga. Valemid võivad sisaldada arve, teksti, aritmeetiliste tehete märke, loogilisi tehteid ja funktsioone.

Pea meeles, et põhilised aritmeetilised tehted (+, -, *, /) alluvad reeglile "korrutamine ja jagamine enne liitmist ja lahutamist". Valemi =SUM(A1:B1) asemel võib kirjutada =A1+B1.

Kasutada saab ka sulge. Valem =(1+2)*3 annab teise tulemuse kui =1+2*3.

Siin on mõned LibreOffice Calci valemite näited:

=A1+10 | Liidab lahtri A1 väärtusele arvu 10.
=A1*16% | Arvutab lahtri A1 väärtusest 16%.
=A1 * A2 | Korrutab lahtrite A1 ja A2 väärtused.
=ROUND(A1;1) | Kuvab lahtri A1 väärtuse ümardatuna esimese kohani pärast koma.
=EFFECTIVE(5%;12) | Arvutab tegeliku intressi 12 intressimakse puhul aastas, kui aastaintressi nimiväärtus on 5%.
=B8-SUM(B10:B14) | Lahutab lahtri B8 sisust lahtrite B10 ja B14 väärtuste summa.
=SUM(B8;SUM(B10:B14)) | Arvutab lahtrite B10 ja B14 väärtuste summa ja liidab selle lahtri B8 väärtusele.

Funktsioone saab vastavalt näitele ka valemites põimida. Üks funktsioon võib olla teise funktsiooni argumendiks. Funktsioonide põimimisel on abiks funktsiooninõustaja.

Sarnased teemad

Valemite sisestamine

Funktsioonide nimekiri

Funktsiooninõustaja