Contents
Index 🔎︎

# Tabelite kasutamine

Andmeid hoitakse tabelites. Näiteks aadressiraamat, mida kasutad e-posti aadresside salvestamiseks, on aadressiraamatu andmebaasi tabel. Iga aadress on andmekirje, mida kujutatakse selles tabelis oleva reana. Andmekirjed koosnevad andmeväljadest, näiteks eesnime ja perekonnanime väljad ja e-posti aadressi väli.

## Uue tabeli loomine tabeli loomise nõustaja abil

LibreOffice'is saab luua uue tabeli tabeli loomise nõustaja abil:

1. Ava andmebaasifail, millesse soovid uut tabelit luua.

2. Klõpsa andmebaasi akna vasakul paanil ikoonil Tabelid.

3. Klõpsa Kasuta tabeli loomiseks nõustajat.

## Uue tabeli loomine koostamisvaate abil

1. Ava andmebaasifail, millesse soovid uut tabelit luua.

2. Klõpsa andmebaasi akna vasakul paanil ikoonil Tabelid.

3. Klõpsa Loo tabel koostamisvaates.

Nüüd näed tabeli koostamise akent.

## Uue tabelivaate loomine

Mõned andmebaasitüübid toetavad tabelivaadet. Tabelivaade kujutab endast andmebaasi salvestatud päringut. Enamiku andmebaasioperatsioonide korral võib tabeli asemel kasutada vaadet või vastupidi.

1. Ava andmebaasifail, milles soovid luua uut tabelivaadet.

2. Klõpsa andmebaasi akna vasakul paanil ikoonil Tabelid.

3. Klõpsa Loo vaade.

Ilmub vaate disainimise aken, mis on äärmiselt sarnane päringu disainimise aknaga.

Sarnased teemad

Andmebaaside kasutamine LibreOffice Base'is

Ülevaade andmeallikatest